สวัสดีค่ะ หลังแต่งงานแล้วมีเพศสัมพันธ์กับสามี ตั้งแต่นั้นมา ประจำเดือนมาไม่ตรงเวลาเหมือนก่อนที่ไม่เคยมีเพศสัมพันธ์ค่ะ โดยปกติจะจดบันทึกวันประจำเดือนมาอยู่เสมอ โดยเฉลี่ยทุก 34 วันค่ะ แต่หลังจากที่มีเพศสัมพันธ์ ประจำเดือนเริ่มมาเร็วกว่าปกติเป็น 25 วันบ้าง บางครั้งก็นานกว่าปกติเป็น 2 เดือนบ้าง สลับๆกันค่ะ จึงอยากสอบถามว่า การที่ประจำเดือนผิดปกตินี้ เป็นผลจากการมีเพศสัมพันธ์ไหมคะ? หรือสุขภาพมีปัญหาหรือไม่? แอบกังวลๆค่ะคุณ เพิ่มเติมว่าระยะเวลาที่มีประจำเดือนคือ 5-6 วันต่อครั้ง อันนี้ยังเหมือนเดิมไม่เปลี่ยนค่ะ ขอบค่ะ :)
สวัสดีค่ะ ประจำเดือนแบบที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกหากประจำเดือนยังมาภายในช่วงเวลาดังกล่าว ก็ยังถือว่าเป็นรอบเดือนตามปกติ แต่หากนานกว่านั้น เช่นเป็น 2 เดือนขึ้นไปมาครั้ง อาจจะมีความผิดปกติต่างๆได้เช่น ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ถ้าประจำเดือนมาไม่สม่ำเสมอ หรือไม่มาติดต่อกัน 3 เดือนขึ้นไป แนะนำไปพบแพทย์เพื่อตรวจเพิ่มเติม โดยอาจยืนยันการตั้งครรภ์เบื้องต้นก่อนได้ ชุดตรวจครรภ์ให้ผลบวกได้ตั้งแต่ 10-14 วันหลังการปฏิสนธิ การมีเพศสัมพันธ์ไม่น่าจะมีผลต่อรอบเดือนโดยตรง ยกเว้นว่ามีการตั้งครรภ์ทำให้ประจำเดือนขาดหายไปค่ะ